Εισέρχεστε σ' ένα πεδίο ανάμεσα στο απόκρυφο και το λησμονημένο,
μια παρέκκλιση εγκλωβισμένη μεταξύ καναλιών,
το μυστικό μουσείο της ανθρωπότητας,
την ιδιωτική βιβλιοθήκη των σκιών.
Όλα όσα λαμβάνουν χώρα επί σκηνής είναι σμιλεμένα από το μυστήριο
κι εντοπίζονται μόνο σε μια συχνότητα παγιδευμένη μεταξύ λογικής και μύθου.
Εισέρχεστε στο Θέατρο του Παράδοξου.
ΘΕΑΤΡΟ ΤΟΥ ΠΑΡΑΔΟΞΟΥ
Το αποψινό μας επεισόδιο: "Απέραντη Νύχτα".
ΑΠΕΡΑΝΤΗ ΝΥΧΤΑ
ΟΡΙΑ ΔΗΜΟΥ ΚΑΓΙΟΥΓΚΑ
Πας να δεις τον αγώνα με την οικογένεια;
Όχι, μόνος. Η Πατρίσια και τα παιδιά είναι στο Χομπς.
Στο Χομπς, ε; Καλά που δεν παίζουμε εναντίον τους.
Όπως τα λες. Θα σε δω στο ματς.
Δώσε μου μετά το τσιγάρο σου, Μπένι, ν' ανάψω το δικό μου.
-Σε ψάχνει η κυρία ΜακΜπρούμ. -Γιατί;
Δεν ξέρω. Είχα πάει για φαγητό.
Σε γλυκοκοιτούσε η αδελφή του Φλίνγκερ.
-Σαχλαμάρες. -Κι όμως.
Με τη Μίλι, καθώς ερχόμουν.
-Αυτό το σκυλί όλο ζημιές κάνει. -Γι' αυτό μας φώναξαν.
Βάλε ένα χεράκι, Μπένι, γιατί δεν μας βλέπω καλά.
Το ψάχνει ο Άρλο.
Τις προάλλες, ήταν σκίουρος.
Δάγκωσε το καλώδιο και δεν το βγάζαμε απ' το στόμα του.
Γιατί κλείδωσε τον πίνακα; Πώς θα δουλέψουμε τώρα;
Δεν ξέρω. Ήμουν για φαγητό.
Πόσες φορές θα μου το πεις ακόμα;
-Σαμ! Τι πάθατε εδώ; -Τρεμοπαίζουν τα φώτα.
-Πάμε να τα φτιάξουμε. -Δεν έχω εργαλεία.
-Έλα να ρίξεις μια ματιά έστω. -Εντάξει.
Πρόσεχε μην πάθεις ηλεκτροπληξία.
Θα μείνεις φαλακρός και δεν θα σε κοιτάζει καμιά.
Μην τον ακούς. Βρες την κυρία ΜακΜπρούμ.
Δεν μου άρεσε το ύφος σου, Σαμ.
Αν τρεμοπαίζουν όταν κάνετε εγγραφή, σταματήστε την,
μη σας στείλω κάναν μπράβο.
Έβερετ, γεια. Σε ψάχνει η κυρία ΜακΜπρούμ.
Γεια σου, Ρένι, τρομπετίστα! Ξέρω, μου 'πε ο Μπένι. Τι θέλει;
Δεν ξέρω, τριγυρνάει και ρωτάει τους πάντες
"Πού είναι ο Έβερετ; Τον είδατε; Πότε έρχεται;"
Μας φώτισες. Κάτσε κάτω με την τρομπέτα σου.
Κάτι έχει πάθει.
-Παλιά έπαιζα τρομπόνι. -Έβερετ!
Θα μου δείξεις πώς δουλεύει το μαγνητόφωνο;
Ακούγεσαι σαν ποντικός που τον τρώει ένα πόσουμ.
Δώσ' την εδώ.
Θα μου δείξεις πώς δουλεύει το μαγνητόφωνο;
-Ναι, Φέι. Ρένι, άντε. -Τέλεια!
-Γιατί; -Ρίχ' τη μου τώρα.
-Μην τη χαλάσεις. -Πώς, δηλαδή;
Ρίχ' τη μου λίγο.
-Έτσι μπράβο. -Πού πας;
-Έβερετ! -Αντίο, Ρένι.
-Ο Άρλο μού είπε να σας φέρω. -Γιατί; Τι τρέχει; Πού είναι;
Στην αποδυτήρια.
Δεν ξέρω τι θέλει. Δεν μου λέει τίποτα.
Δεν μ' ακούει πια. Απλώς είπε "Φώναξε τον Έβερετ".
Δεν ξέρω αν θα μπορέσω να βοηθήσω. Μόλις έφτασα
-κι έχω εκπομπή στις 7:00. -Το ξέρω.
Απλώς δεν μ' ακούει.
Πες του τα κι εσύ ο ίδιος.
Τους είπα να κλείσουν το ρεύμα όταν ήρθε ο τυφώνας, αλλά δεν μ' άκουγε κανείς.
Τις προάλλες, ένας σκίουρος είχε δαγκώσει ένα καλώδιο.
Τον βρήκαμε με το καλώδιο στο στόμα.
Κι ένας αρουραίος μασούλησε τα καλώδια του πίνακα με το σκορ. Το ήξερες;
Όχι, δεν το έμαθα.
Και μια κουκουβάγια έφτιαξε φωλιά στη βιβλιοθήκη.
Γέμισε ο τόπος κόκαλα από τα ζώα που έτρωγε,
εκεί που η μπάντα κάνει πρόβες. Η Έλεν Τρανκ βρήκε ένα κρανίο νυχτερίδας.
Περίμενε.
-Τι κάνεις εδώ; -Όχι, εγώ φταίω γι' αυτό.
-Άρλο, φύγε από δω αμέσως! -Περίμενε λίγο.
-Τι γυρεύει εδώ ο Έβερετ; -Εσύ είπες να τον φωνάξω!
-Όχι. -Κι όμως.
-Δεν το είπα. -Το είπες.
Είπα να μου φωνάξεις τον Έμετ, όχι τον Έβερετ.
Σε ρώτησα συγκεκριμένα αν ήθελες τον Έβερετ από το ραδιόφωνο.
-Ο Έμετ δεν δουλεύει εκεί; -Όχι, ο Έβερετ είναι.
Άμα δεν με χρειάζεστε, να φεύγω.
-Ο Έμετ δεν δούλευε ποτέ εκεί; -Όχι, εγώ μόνο.
Ο Έμετ δουλεύει στους μύλους. Είναι ηλεκτρολόγος.
Για μισό λεπτό. Αν ο Έμετ δεν δούλευε ποτέ στον ραδιοφωνικό σταθμό...
-Εσύ μου είπες να τον φωνάξω. -Στάσου.
Να ξαναγράψουμε το τελευταίο ματς; Ο Ρένι θέλει την τρομπέτα του.
Ξέρω. Γι' αυτό την πήρα.
-Έχεις την μπομπίνα; -Την ίδια βάζουμε σε όλα τα ματς.
Πάνω στο μαγνητόφωνο θα 'ναι.
-Θα του δώσεις πίσω την τρομπέτα; -Αν σταματήσει να με πρήζει.
Κάποιος να του πει δυο φωνήεντα.
-Εμένα περιμένεις; -Ναι, πειράζει;
-Πάμε με τα πόδια; -Ναι.
Εντάξει. Κάτσε να βάλω ένα χεράκι εδώ, πρώτα.
-Τη βρήκα. Την ίδια θα βάλουμε; -Ναι, όπως σε κάθε ματς.
Κάποια στιγμή, θα σου την πούνε, πάντως. Έτσι δεν είναι;
-Μελετάς τη Βίβλο, Σαμ; -Ναι.
-Εκεί θα βρεις την απάντηση. -Σε τι;
-Σε όλα. -Μα...
Ναι. Κανείς δεν αγοράζει καινούρια μπομπίνα για κάθε ματς.
Θα ζητήσω από τον κύριο ΜακΚίν να πάρει κι άλλες.
Προς το παρόν, δεν έχει σημασία. Αν κοπεί το ρεύμα, σταμάτα την εγγραφή.
Δεν θέλω να χαλάσει αυτή πριν έρθουν οι άλλες.
Λοιπόν, τι θες, κουκλίτσα;
-Γιατί κουβαλάς την τρομπέτα; -Δεν ήξερα πως ήσουν σε μπάντα.
-Γιατί δεν παίζεις; -Δεν προλαβαίνω.
Δουλεύω όταν είναι τα ματς για να μπορεί να έρχεται η Ρουθ.
-Γιατί κλείδωσες την τρομπέτα. -Τιμωρία για τον Ρένι.
Δουλεύεις, είπες; Κι η Ρίτα ή ο Γουίνιφρεντ;
Ο Γουίνιφρεντ δουλεύει βράδια. Η Ρίτα τα παράτησε. Πήγε στου Ζεμπ.
Για πες για το μαγνητόφωνο, Westinghouse είναι;
-Ναι, ακριβώς. -Και πού το βρήκες;
Το παρήγγειλα μέσω καταλόγου.
-Παίξε μου κάτι. Τι έχεις γράψει; -Τίποτα ακόμα.
-Δεν ήθελα να το χαλάσω. -Δεν έχεις ηχογραφήσει τίποτα;
-Όχι, σου είπα. -Έχεις ένα ολοκαίνουριο μαγνητόφωνο.
-Δεν πάτησες κάνα κουμπί από περιέργεια; -Δεν έχω περιέργεια. Άγχος έχω.
-Μπαταρίες έχει; -Ναι.
Βάλε το μικρόφωνο και πάτα το "record". Τα καρούλια γυρίζουν;
-Ναι. -Μίλα, τότε.
-Τι να πω; -Δοκίμασε αυτό.
Σήκωσε το δεξί χέρι και πες "Δεν είμαι,
"ούτε ήμουν ποτέ μέλος του Κομμουνιστικού Κόμματος".
Δεν είμαι, ούτε ήμουν ποτέ μέλος του Κομμουνιστικού Κόμματος.
"Εδώ στο Ντοτζ Σίτι και σ' ολάκερη τη Δύση..."
"Μόνο μ' έναν τρόπο αντιμετωπίζεις ληστές και δολοφόνους:
"με τη βοήθεια του σερίφη και μπόλικο μπαρούτι.
-"Προσφορά των τσιγάρων L&M". -Θες να τ' ακούσεις;
-Ναι. -Ωραία, λοιπόν.
Ε, Κογιότ!
Ναι!
Με ξέρουν από το ραδιόφωνο. Τους αγαπώ πολύ.
-Είμαι η Φέι Κρόκερ... -Δεν γράφει τώρα.
Ξέρω. Απλώς πρώτη φορά κρατώ μικρόφωνο. Κάνω πρόβα.
-Δεν είναι ώρα για πρόβα. Μη μιλάς. -Θα μιλάω.
-Δικό μου είναι το μαγνητόφωνο. -Μπράβο.
Τέτοιο ύφος χρειάζεσαι,
αν θες να γίνεις Βασίλισσα της Καγιούγκα, αστέρι των ερτζιανών.
Είμαι η Φέι Κρόκερ...
Είμαι η Φέι Κρόκερ,
και πρώτη φορά στη ζωή μου κρατώ μικρόφωνο.
Μόνο μ' έναν τρόπο αντιμετωπίζεις ληστές και δολοφόνους...
-Καλό δεν είναι; -Πολύ καλό!
-Πατάς απλώς "record". -Έτσι ακούγομαι;
Ναι, έτσι ακούγεται η Βασίλισσα της Καγιούγκα. Το πατάς και γράφει.
Τι θα γράψουμε;
Κάτι θα βρούμε. Πάμε.
Έχω δίπλα μου τη Φέι Κρόκερ, τρομπετίστρια και ειδικό ηχογραφήσεων.
Πες μας κάτι για σένα, Φέι.
-Δεν ξέρω. -Έλα, πες κάτι.
-Ψήσε ένα μπισκότο. -Με λένε Φέι... Στάσου.
-Τι πάει να πει αυτό; -Να κάνεις μια εγγραφή.
Χρειάζεσαι τσιγάρο. Όλοι καπνίζουν όταν μιλούν στο μικρόφωνο.
-Δεν θέλω. -Εντάξει. Κράτα το στο χέρι, έστω.
Θα σου δώσει αυτοπεποίθηση. Δώσε μου την τρομπέτα.
-Δεν μπορώ να σου τη δώσω. -Γιατί;
Αν πάθει κάτι, θα την πληρώσω.
-Του σχολείου είναι. -Όπως θες. Πάμε.
"Μπέικον, Μπέικον, 940".
-Τι ήταν αυτό; -Το άκουσα σε μια πολεμική ταινία.
-Δεν μιλούσαν για μπέικον στον πόλεμο! -Ίσως ήταν άλλος πόλεμος.
Δεν μιλάς στον ασύρματο. Πες κάτι πιασάρικο.
Το βρήκα. Θα πάμε στους Όλιβερ να τους πάρουμε συνέντευξη.
Όχι, τελείως χάλια ιδέα. Δεν έχει πλάκα.
Κάντε μας μια δήλωση πριν το παιχνίδι.
-Γεια σου, Έβερετ. -Τι είν' αυτό; Τι συμβαίνει;
Παίρνουμε συνεντεύξεις. Η Καγιούγκα προηγείται με 8.
-Πώς βλέπετε το ματς; -Θες αναπτήρα;
Όχι, το κρατώ απλώς στο χέρι.
-Κάνε μια ερώτηση. -Δεν μπορώ. Με αγχώνεις.
Ρώτα κάτι, οτιδήποτε. Δεν έχει σημασία.
Ξέρατε ότι ένας σκίουρος δάγκωσε ένα καλώδιο στο γυμναστήριο;
-Όχι. Απόψε; -Το ήξερα.
Όχι απόψε. Σ' ένα μάθημα της Κλεμ.
-Ζήτα να σου πουν κι άλλα. -Πείτε μου κι άλλα.
Ένα σκιουράκι ήταν.
Πλησίασέ της το μικρόφωνο.
-Πείτε μου κι άλλα. -Δεν ξέρω άλλα.
Ρώτα τη γνώμη της για τους σκίουρους.
-Τι γνώμη έχετε για τους σκίουρους; -Χαριτωμένοι είναι.
Αρκεί να μένουν μακριά από αμάξια, σπίτια και μαλλιά.
-Ρώτα αν θέλει να τ' ακούσει. -Θέλετε το μπισκοτάκι σας;
Το μπισκοτάκι μου;
-Δεν το λένε "μπισκοτάκι". -Αφού έτσι είπες.
-Η εγγραφή δεν είναι "μπισκοτάκι". -Θα βγει στον αέρα;
Τι ερώτηση είν' αυτή;
Ανοίγεις το ραδιόφωνο κι ακούς μια οικογένεια να μιλά στ' αμάξι.
-Σαχλαμάρα. -Σε κανέναν δεν αρέσει.
Ορίστε η απάντησή σας, στα ίσια.
Πλάκα έχεις. Πού το βρήκατε αυτό;
Το 'χε το μαγνητόφωνο.
Δεν είναι κάτι δύσκολο, το κρατάς μπροστά σου και μιλάς. Ντέζι.
-Επιτρέπεται να πας στο ματς; -Ναι.
Γιατί πρέπει να 'σαι τουλάχιστον πέντε ετών.
-Είμαι πέντε ετών. -Τι καλά! Χαίρομαι που τ' ακούω.
Αλλιώς θα 'πρεπε να 'σαι στο σπίτι για ύπνο.
Καλά να περάσεις. Ωραία μαλλιά.
-Ευχαριστούμε για τις ερωτήσεις. -Αντίο!
-Πάτα το "record" και μίλα. -Τι να πω;
Δώσ' μου την τρομπέτα.
Δεν θα τη ρίξω. Βγάλε το μικρόφωνο. Βγάλ' το.
Ποιο είναι το αγαπημένο σου μάθημα; Η Φυσική μήπως;
-Ναι. -Ωραία, μίλα μου γι' αυτό.
Πρόσεχε με την τρομπέτα, αλλιώς θα μπλέξω άσχημα. Ήξερες ότι ο Ρόμπι Ρίτερ
-την πάτησε κατά λάθος με τ' αμάξι του; -Καλό.
Ήξερες ότι ο Ρόμπι Ρίτερ πάτησε κατά λάθος με τ' αμάξι την τρομπέτα του;
-Συγγνώμη, πώς είπες; Γεια σου, Φέι. -Γεια σας, κύριε Στέμονς.
Τι είν' αυτό; Σχολική εργασία;
Όχι, με βάζει να ρωτάω τον κόσμο και γράφει της απαντήσεις τους.
-Χάλασε. -Τι;
Σταμάτησε να δουλεύει.
-Μα είναι ολοκαίνουριο. -Δεν ξέρω τι συνέβη.
Λυπάμαι, κύριε Στέμονς, μια άλλη φορά. Ευχαριστούμε για τον χρόνο σας.
Δεν πειράζει. Καλό σας βράδυ.
-Φτιάχνεται; -Δεν χάλασε στ' αλήθεια.
Ο άνθρωπος είναι πολύ ξενέρωτος. Έψαχνα αφορμή να ξεγλιστρήσω.
Δηλαδή, δεν χάλασε;
Ας μη χαραμίζουμε ταινία σε ψοφίμια σαν αυτόν.
Άτιμε μπαγαπόντη! Με κατατρόμαξες!
Με τα λεφτά μου το αγόρασα.
Αυτό να λες για να αποφύγεις κάποιον. "Συγγνώμη, χάλασε. Ας το αναβάλουμε".
-Και το ξεχνάς τελείως. -Δεν μπορώ να πω κάτι τέτοιο.
-Γιατί όχι; -Γιατί είναι ψέμα.
Μπα, δεν τους αφήνεις να γίνουν ρεζίλι.
Αυτοί μπορεί να μην το βλέπουν έτσι.
Αν θες να πετύχεις, πρέπει μάθεις να λες σε κάποιους να το βουλώσουν.
Δεν θέλω να πετύχω.
Εσείς οι δύο έχετε άδεια γι' αυτό που κουβαλάτε;
Δεν είναι καραμπίνα, Φρεντ. Τυχερός είσαι.
Θα σας είχα καθαρίσει όλους! Η Φέι πήρε μαγνητόφωνο.
Ορίστε, πείτε κάτι οι δυο σας.
Για ποιο θέμα;
Μπλόκαρα πάλι.
-Τι είν' αυτό; -Μαγνητόφωνο.
Ρώτα αν ξέρουν το "Μπέικον, 940".
-"Μπέικον"; Για τι πράγμα μιλάτε; -Το άκουσα σε πολεμική ταινία.
Κοντά στο στόμα το μικρόφωνο.
Έχετε ακούσει την έκφραση "Μπέικον, Μπέικον, 940" σε πολεμική ταινία;
-Μάλλον εννοείς "Μέιντεϊ, Μέιντεϊ". -Αυτό λένε; Κοντά έπεσα.
Άσ' την πλάκα. Ούτε κατά διάνοια.
-Θα 'χεις δική σου εκπομπή, Φέι; -Σωστά.
Το Ραντεβού για Εφήβους. Θα βγαίνει ως Βασίλισσα της Καγιούγκα.
Θα έχει αφιερώσεις και νεανικές ιστορίες αγάπης.
-Εξαιρετική ιδέα. Πότε ξεκινάω; -Βγάλε άδεια πρώτα.
-Και μάθε να κάνεις ερωτήσεις. -Τι άδεια;
Για ραδιοφωνική παραγωγός.
-Στον αγώνα πάτε; -Όχι, έχουμε δουλειά.
Βεβαίως.
Τα πας περίφημα, καλή μου. Τι κάνει η μητέρα σου;
Τα μάθατε για τους Γκριμάλντι;
-Το σκυλί τους έπαθε ηλεκτροπληξία; -Όχι. Ρώτα τη Φέι.
Μην μπλέκεσαι στα πόδια της Φέι.
Δεν μπλέκομαι στα πόδια της, αλλά στων Γκριμάλντι.
Κι αυτή τα ξέρει όλα. Πρώτα, όμως, κλείσε το μαγνητόφωνο.
-Αμέσως. -Τα ξέρει όλα με λεπτομέρειες.
-Βούλωσ' το, Μάρτζορι. -Τι έχουμε εδώ;
Δεν είπα τίποτα. Θα εμφανιστώ στο δικαστήριο, θα βάλω το χέρι μου στο...
Πάμε. Συζυγικά καβγαδάκια.
...ότι δεν είπα τίποτα.
-Ενώπιον Θεού και ανθρώπων; -Ακριβώς.
-Για πες για τους Γκριμάλντι. -Δεν θίγω ξένες υπολήψεις.
Τότε γέμισε την ταινία με κάτι άλλο.
Δεν μπορώ, έχω άγχος. Δεν ξέρω τι να πω.
-Αν και μ' άρεσε πριν που έκανα ερωτήσεις. -Εγώ μιλούσα, όχι εσύ.
-Πες το πιο κουφό τηλεφώνημα που έλαβες. -Ξέρω τι θα σου πω.
Όχι για τηλεφώνημα, αλλά για κάτι που διάβαζα στη Φυσική.
-Ό,τι θες, Φέι Κορντίλια Κρόκερ. -Δεν με λένε έτσι.
Το ξέρω, δεν με νοιάζει.
Δηλαδή, δεν το 'ξερα, αλλά σίγουρα δεν με νοιάζει.
-Τι άλλο έχεις εκεί μέσα; -Το επιστόμιο και μερικές φουρκέτες.
-Φουρκέτες; -Ναι.
Η μαμά λέει να τις κουβαλώ παντού
-και δεν θα το μετανιώσω. -Περίεργο.
Διάβασα το εξής, λοιπόν, και φλίπαρα. Με με κοροϊδέψεις, όμως.
Εγώ; Ποτέ. Για πες, είμαι όλος αφτιά.
Ωραία, λοιπόν. Ήξερες ότι έγινε
ένα πείραμα φέτος στη Νεμπράσκα για τηλεχειριζόμενο αυτοκίνητο;
Από την RCA σε κανονικό αμάξι.
-Τι μου λες! -Ονομάζεται "Ηλεκτρονικός Έλεγχος Οδού".
Έθαψαν στο πεζοδρόμιο μια σειρά από κυκλώματα και τα ένωσαν με φωτάκια
που επικοινωνούν με το αυτοκίνητο μέσω ασυρμάτου.
Ελέγχουν το τιμόνι και τα φρένα.
Το πείραμα αυτό έγινε ήδη;
Στην Νεμπράσκα τον Απρίλιο. Πατάς ένα κουμπί στο ταμπλό
για ηλεκτρονική οδήγηση και το αμάξι πάει μόνο του.
-Απίθανο! -Ναι, το ξέρω. Άκου κι αυτό.
Βασικά, δύο πράγματα.
Πρώτον, εντοπίζει από μακριά αν ένα αμάξι είναι σταματημένο,
κι αυτόματα κόβει ταχύτητα.
Όλα τ' αμάξια πηγαίνουν σαν κοπάδι.
Δεύτερον, δεν χρειάζεται καν να βλέπεις. Έτσι, αν έχεις πρόβλημα όρασης
ή αν βρέχει με το τουλούμι ή αν τα φώτα σου δεν δουλεύουν καλά,
το αμάξι συνεχίζει να πηγαίνει.
Και μια φωνή σού δίνει οδηγίες μέσα από το ραδιόφωνο.
Αν είσαι στην εθνική και πλησιάζεις στην έξοδο που θες,
ή αν θέλεις να μπεις σε άλλον δρόμο, πετάγεται μια φωνή από το ραδιόφωνο,
σου λέει ότι πλησιάζεις στην έξοδο, και ξαναπαίρνεις τον έλεγχο του αμαξιού.
Τρία ήταν τελικά, αλλά όταν το διάβασα,
σκέφτηκα "Σοβαρά; Είναι αλήθεια όλα αυτά;"
Και είναι 100% αληθινά.
Η δοκιμή έγινε στο Λίνκολν της Νεμπράσκα. Το διάβασα στο Science Digest.
Ακούγεται μια φωνή στο ραδιόφωνο και σου λέει προς τα πού να πας;
Λέει στο άρθρο πότε να το περιμένουμε;
Το 1974. Και έως το 1990, όλοι οι δρόμοι θα είναι ηλεκτρονικοί.
-Αλήθεια; -Δεν με πιστεύεις, έτσι;
-Με δουλεύεις. -Όχι, το απολαμβάνω.
Σαν να σου παίρνω συνέντευξη.
Θυμήθηκα άλλες δύο ιστορίες. Προλαβαίνουμε;
Και βέβαια. Ρίχ' τες.
Αν σ' άρεσε η προηγούμενη, πού ν' ακούσεις γι' αυτό το άρθρο...
-Πες τα μου όλα. -Στάσου λίγο.
Κάτσε να περάσω τις διαφημίσεις και τις σαχλαμάρες για τους αρχάριους.
Περίμενε. Θέλω να σου το διαβάσω όπως ακριβώς είναι γραμμένο.
Θέλω να πάθεις κι εσύ την ίδια πλάκα.
Ωραία, το βρήκα.
Λοιπόν. "Φαντάσου έναν άντρα στην πλατεία Τάιμς της Νέας Υόρκης.
"Κατεβαίνει τα σκαλιά προς ένα υπόγειο τούνελ.
"Μπαίνει σ' ένα βαγόνι.
"Βάζει τη βαλίτσα σε μια σχάρα πάνω από το κεφάλι του και κάθεται.
"Αρχίζει να διαβάζει ένα βιβλίο. Μία ώρα αργότερα, το τρένο σταματά.
"Σηκώνεται, παίρνει τα πράγματά του, τη βαλίτσα του,
"βάζει το καπελάκι του, κατεβαίνει από το τρένο, ανεβαίνει τη σκάλα
"και βγαίνει στη γέφυρα Γκόλντεν Γκέιτ".
-Τι; Πώς είναι δυνατόν; -Ξέρω. Δεν είναι παλαβό;
Το τρένο κινείται με ταχύτητα μεταξύ 3.200 και 8.000 χλμ/ώρα
μέσα σε σήραγγες σε όλη τη χώρα.
Λέγεται "Ταξίδι μέσα σε σήραγγα κενού αέρος".
Όλος ο κόσμος θα γεμίσει τέτοιες σήραγγες.
Θα καθόμαστε σε βαγόνια που θα μοιάζουν με χοτ ντογκ.
-Για στάσου. -Θα 'ναι παντού το 2000.
-Το γράφει εδώ. -Περίμενε, στάσου.
Δηλαδή, ξεχνάμε το άλλο, με το ραδιόφωνο και το αμάξι στον δρόμο;
Όχι.
Θα 'ναι για πιο κοντινές αποστάσεις.
Αυτό θ' αντικαταστήσει τρένα κι αεροπλάνα.
-Α, έτσι; -Μάλλον.
-Θα διασχίζει και ωκεανούς; -Νομίζω.
Δεν ξέρω, δεν λέει.
Έχουμε χρόνο για άλλη μία. Έτοιμη για την τρίτη ιστορία σου;
Ναι, περίμενε.
-Προλαβαίνω και δεύτερη ή μόνο μία; -Μόνο μία.
-Εντάξει. -Σ' ακούω.
Θα κλείσω μ' αυτή. Η μαμά λέει ότι δεν πρόκειται να γίνει.
Πιστεύει ότι τα λένε όλα αυτά για να πουλάνε αντίτυπα.
Μ' έψησες με τον πρόλογο. Ξεκίνα.
Στο μέλλον, σε κάθε μωρό που γεννιέται θα δίνεται ένας τηλεφωνικός αριθμός,
και θα ισχύει για μια ζωή.
Τα τηλέφωνα θα έχουν μέγεθος παλάμης, σαν στρείδια, χωρίς δέκτη.
Ή θα έχουν μικρά ακουστικά και μικρόφωνο.
Στη μία πλευρά θα είναι το καντράν, κι από πίσω
θα υπάρχει μια λιλιπούτεια οθόνη, σαν μικρή τηλεόραση.
Θα χωρά στην τσέπη σου και θα μπορείς να καλείς τον φίλο σου στη Ρώμη
ή στη Νέα Υόρκη, και θα βλέπεις το πρόσωπό του στην οθόνη.
Θα συνομιλείτε σε έγχρωμη οθόνη.
-Ποιο περιοδικό τα λέει αυτά; -Το Modern Mechanix.
Το άρθρο είναι προπέρσινο.
Λέει, επίσης, όταν αν πάρεις έναν φίλο σου
και δεν το σηκώσει, θα ξέρεις ότι πέθανε.
-Πώς θα το ξέρεις αυτό; -Θα το 'χουν συνέχεια μαζί τους.
Δεν το πιστεύω. Μου ακούγεται επιστημονική φαντασία.
-Το ξέρω. -Συμφωνώ με τη μαμά σου.
Είναι σοφή γυναίκα.
Πιστεύω αυτά για τα τρένα και τ' αμάξια,
όμως, μίνι τηλέφωνα με οθόνες είναι παλαβομάρες.
Λοιπόν, πέρασα ωραία.
Να πηγαίνω. Βάλε να μ' ακούσεις.
-Εντάξει. Ευχαριστώ! -Να προσέχεις.
-Ήρθε το μαγνητόφωνο. -Πώς είπες;
Ήρθε το μαγνητόφωνο.
-Αυτό είναι; -Ναι, Westinghouse.
Κάναμε ηχογραφήσεις με τον Έβερετ καθώς ερχόμασταν.
-Αγόρασες αυτό που σου 'λεγε; -Ναι, άκου.
...στη Ρώμη ή στη Νέα Υόρκη,
και θα βλέπεις το πρόσωπό του στην οθόνη. Θα συνομιλείτε...
Μπράβο, Φέι. Είναι πολύ καλό παιδί.
Τις ηχογραφήσεις τις λέει "μπισκοτάκια".
-"Μπισκοτάκια"; -Ναι.
-Τι μου λες! -Ναι.
-Είδες την ομάδα του Ποκάσετ; -Λίγο πριν τον αγώνα.
Κατέβαιναν από το πούλμαν. Ψηλά παιδιά.
-Ωχ, όχι. Αλήθεια; -Ναι.
Έχουν και Ινδιάνους στην ομάδα, 4-5 παίκτες.
Ίσως είναι συγγενείς μεταξύ τους,
αδέλφια ή ξαδέλφια.
Θα μας γδάρουν ζωντανούς. Και δεν το λέω επειδή είναι Ινδιάνοι.
Με τις φανέλες, ήταν σαν ενήλικες.
Άρα θα χάσουμε.
-Τα φώτα τρεμοπαίζουν εδώ; -Όχι, γιατί;
Τρεμοπαίζουν στο σχολείο. Ο Άρλο έψαχνε να βρει τι συμβαίνει.
Τελευταία φορά, όταν ακόμα δίδασκα, ήταν ένας σκίουρος.
Είχε δαγκώσει ένα καλώδιο. Φεύγω.
Η γραμμή προς το Σαν Μίριαλ φαίνεται να καλεί συνεχώς. Έχει κολλήσει.
Βγάλ' την κι ενημέρωσε τη Φραν και την Τζούντιθ.
Αντίο.
Νούμερο, παρακαλώ.
Ακούτε WOTW στην Καγιούγκα του Νιου Μέξικο.
Ακολουθεί το δελτίο ειδήσεων.
Η Boeing παρουσίασε τη νέα σειρά δικών της...
Νούμερο, παρακαλώ.
Ο αρχιφύλακας Σέρμαν δήλωσε ότι το περιστατικό προκλήθηκε...
Νούμερο, παρακαλώ.
Εμπρός;
...απόρρητο σχέδιο. Θα είναι πιο συνεκτικό και...
Όνομα πόλης, εισερχόμενο.
Γουίνι, εγώ είμαι.
Έχεις ξανακούσει ποτέ αυτόν τον ήχο;
-Τον έχεις ξανακούσει; -Όχι. Ξαναβάλ' τον, όμως,
-για ν' ακούσουν κι οι άλλες κοπέλες. -Εντάξει.
Γουίνι, έχω μια κλήση. Θα σε ξαναπάρω αργότερα.
-Νούμερο, παρακαλώ. -Εμπρός;
Εμπρός;
-Εμπρός; -Κυρία μου,
μπορείτε να κλείσετε και να ξαναπάρετε; Ακούγεται...
Καλούμε...
Ένα παράξενο μεγάλο αντικείμενο αιωρείται πάνω από τη γη μου περίπου...
Σαν κυκλώνας.
Στροβιλίζεται γρήγορα. Ειδοποιήστε την αστυνομία.
-Είναι άμεση ανάγκη; -Υπάρχει κάτι στο φαράγγι.
-Μου λέτε πού βρίσκεστε; -Κατεβαίνουμε στο υπόγειο.
Εμπρός;
Τζόσι, η Φέι είμαι. Είναι εκεί ο αρχιφύλακας Προύιτ ή ο Μπόκερ;
Όχι. Έφυγαν και οι δύο.
Δεν απαντούν στο Τμήμα. Δεν είναι κανείς εκεί;
Εδώ ήταν, αλλά ήρθε ένας φορτηγατζής και ανέφερε κάτι.
-Τι; -Δεν κατάλαβα.
Σήκωσε το όχημά του στον αέρα και σκορπίστηκαν όλα τα αβοκάντο...
Μήπως είναι εκεί ο Άμποτ; Εκτός υπηρεσίας;
-Η Τζούντι δεν είναι μαζορέτα απόψε; -Ναι, αλλά δεν τον είδα.
Μπορείς να τον βρεις;
Θα πήγε κι αυτός με τον Μπόκερ και τον Προύιτ.
-Τι συμβαίνει; -Δεν ξέρω. Μάλλον τίποτα.
Έχω άλλη μια κλήση.
-Πες μου αν μάθεις κάτι. -Εντάξει. Αντίο.
-Όνομα πόλης, εισερχόμενο. -Φέι, πού χάθηκες;
Γουίνι, με πήρε μια κυρία,
κι από τη γραμμή της ακουγόταν ο ίδιος ήχος.
Δεν άφησε το όνομά της ή κάτι άλλο.
Δεν ακουγόταν σαν να 'χει πάθει κάτι. Τι να κάνω;
Γουίνι;
-Εμπρός; -Έθελ, γεια.
-Μήπως έχεις ανοιχτό το ραδιόφωνο; -Όχι, έβλεπα τηλεόραση.
Άνοιξέ το και πες μου αν ακούς τίποτα περίεργο.
Σαν τι;
Άκουσα έναν ήχο στο τηλεφωνικό κέντρο πριν λίγο και ήθελα...
Σταμάτησε. Απλώς ήθελα να δω αν...
-Πάρε τον Έβερετ. -Δεν θέλω να τον διακόψω στον αέρα.
Άσε τις ντροπές. Δεν τον νοιάζει αν τον πάρεις...
Έθελ;
-Εμπρός; -Γκρέις, γεια.
Πας να δεις την Έθελ και τη Μάντι;
Πήρα τους Βαν Όρτον, αλλά είναι στο ματς.
-Φοβάμαι πως όλοι έχουν πάει εκεί. -Ποιος είναι;
Η Φέι.
Συγγνώμη, δεν καταλαβαίνω τον κόσμο μόνο από τη φωνή.
-Θα πας να ρίξεις μια ματιά; -Εντάξει. Όλα καλά;
Είμαι στην κουζίνα και τα χέρια μου είναι γεμάτα ζυμάρια.
Μάλλον. Πήρα την Έθελ και κόπηκε η γραμμή.
Έχουμε θέματα με τη σύνδεση απόψε.
Για να δούμε.
Να πλύνω πρώτα τα χέρια μου, ή θες να πάω αμέσως;
Μπορώ να πάω κι αμέσως, αλλά θα λερώσω τα πόμολα.
Πλύνε τα χέρια σου. Πήγαινε όποτε ευκαιρήσεις. Δεν θα 'ναι τίποτα, μάλλον.
Πού είναι η μαμά σου;
-Δουλεύει βράδυ πια. -Τώρα θυμήθηκα. Μου το 'πε.
Συγγνώμη που πήρα τέτοια ώρα. Πήρα και την Γκέρτι, αλλά είναι στο ματς.
-Όλοι έχουν πάει στο ματς. -Δεν μου είναι κόπος.
Κάτσε λίγο να τελειώσω. Θα πάω να δω και θα σε ξαναπάρω.
-Η Έθελ κάνει μπέιμπι σίτινγκ; -Ναι.
Εντάξει. Δώσε μου λίγα λεπτά.
-Ωραία, ευχαριστώ. Αντίο. -Αντίο.
Να το, λοιπόν. Έχει ήδη ξεκινήσει.
Ο Τζίμι Ρέιν κι οι Κροκς στην επιτυχία τους "Hoppin' and Cookin'".
Ακούτε τον Έβερετ Σλόαν και την εκπομπή Τραγούδια για τον Δρόμο,
προσφορά των μύλων Santa Mira και του μελιού Cloverbloom.
Χορηγός μας αυτήν την εβδομάδα το ζαχαροπλαστείο Udder Stand,
με τα καλύτερα γλυκά και πιο νόστιμα ροφήματα.
Ξέρουμε πως όλοι ασχολούνται απόψε
με το πρώτο ματς της χρονιάς, το τοπικό μας ντέρμπι.
Σ' όλη τη διάρκεια της σεζόν,
το Udder Stand θα κλείνει την ώρα του ματς και θα ξανανοίγει μετά για μία ώρα,
για όλους όσους θέλουν να τσιμπήσουν κάτι, πριν πάρουν
τον δρόμο για το σπίτι στο τέλος της βραδιάς.
Έτσι μου είπε ένα πουλάκι. Πάντα επικρατεί ησυχία
όταν παίζει η ομάδα μας. Για τους λίγους πιστούς ακροατές,
περιμένουμε τις αφιερώσεις σας, πείτε σε όλους ότι μας ακούτε.
Ελπίζω να μείνετε μαζί μας έως το τέλος.
Η ώρα στον WOTW είναι 7 και 12 λεπτά.
Η θερμοκρασία έξω είναι 16,5 βαθμοί.
Μείνετε συντονισμένοι κι αφεθείτε στον ήχο μας.
Ακολουθεί σε λίγο ο Γκέιμπ Γκάντον
με το κομμάτι "Screamin' Scooch" εδώ στα Τραγούδια για τον Δρόμο.
WOTW, o "Πολύπειρος" Έβερετ Σλόαν στο τηλέφωνο.
Έβερετ, η Φέι είμαι. Μη μου θυμώσεις.
-Σε πέρασα για ακροατή. -Ξέρω, συγγνώμη. Μη θυμώσεις.
Έπαθε κάτι το μαγνητόφωνο;
Όχι. Ακούστηκε ένας ήχος στην κονσόλα και διακόπηκε η εκπομπή σου.
-Απλώς δεν τον είχα ξανακούσει. -Διακόπηκε η εκπομπή μου, είπες;
-Ναι, στο ραδιόφωνο. -Πώς ήταν ο ήχος.
-Να σε βάλω να τον ακούσεις. -Μήπως ήταν μεξικάνικος;
-Όχι. -Μπερδεύεται το σήμα μας μ' έναν σταθμό...
Ακουγόταν σαν κάτι επικίνδυνο, γιατί με πήρε μια κυρία...
Τι εννοείς; Δεν άκουσα κάτι εδώ.
-Πριν πόση ώρα ήταν; -Στην αρχή του δελτίου.
-Μου θύμωσες; -Όχι, αλλά τι θες να κάνω;
-Θα φταίει το ραδιόφωνό σου. -Να σε βάλω να τον ακούσεις;
-Είναι ο ίδιος που διέκοψε την εκπομπή; -Ναι.
-Ακουγόταν ταυτόχρονα. -Εντάξει, βάλ' τον.
-Πρώτη φορά τον ακούω. -Παρομοίως. Μετά πήρε κι η κυρία
από ένα αγρόκτημα, είπε πως κάτι συνέβαινε και θα κατέβαινε στο υπόγειο,
και τότε άκουσα τον ήχο στη γραμμή της.
-Μετά πήρα την Έθελ κι έπεσε η γραμμή. -Πότε είπες ότι διακόπηκε η εκπομπή;
Στην αρχή του δελτίου.
Δεν άκουσα κάτι, αλλά είμαι σε κλειστό κύκλωμα.
Αν ακούστηκε έξω, θα έχει γραφτεί στο πλέιμπακ.
Μείνε στη γραμμή. Το γυρνάω πίσω και θα σου πω αν ακούσω κάτι.
Εντάξει.
Ακούτε WOTW στην Καγιούγκα του Νιου Μέξικο.
Ακολουθεί το δελτίο ειδήσεων.
Η Boeing παρουσίασε τη νέα σειρά δικών της...
-Αυτό είναι. -Ποιο;
-Αυτό που ακούγεται στο βάθος. -Να πάρει.
-Γιατί; Είναι κακό; -Καλή ερώτηση.
Αν είναι ξένο ή κωδικοποιημένο, θα σκάσει μύτη η Αεροπορία.
-Αλήθεια; -Ναι.
-Λες να μπλέξουμε; -Δεν κάναμε κάτι.
Ναι, σωστά.
Εντάξει. Ναι, σωστά.
Στείλε μου το σήμα. Θα το βγάλω στον αέρα.
Αν ακούει κανείς, ίσως ξέρει κάτι.
-Σίγουρα δεν θα μπλέξουμε; -Δεν με νοιάζει, το επιτάσσει η εκπομπή.
Εντάξει, θα το κάνω. Σου στέλνω το σήμα.
Μη με πάρεις το επόμενο δεκάλεπτο.
Θα περιμένω μήπως πάρει κάποιος άλλος.
Κατανοητό. Θ' αφήσω τη γραμμή ελεύθερη. Πάμε.
Αυτό ήταν, λοιπόν, όπως σας είχα πει.
Ακούσαμε Γκέιμπ Γκάντον και στη συνέχεια "Crazy Waves" από Golden Glows.
Η ώρα είναι 7:18 εδώ στον WOTW.
Ακούστε, έχω μια παράκληση για όσους μπορούν να βοηθήσουν.
Θα σας παίξω έναν ήχο που ακούγεται απόψε στην περιοχή.
Θέλω τη γνώμη σας. Πάρτε τηλέφωνο και πείτε αν υπάρχει κάποιος επαγγελματίας
ή ερασιτέχνης που δεν τον γνωρίζουμε και μπερδεύεται με την κεραία μας.
Ο τηλεφωνητής που θα μας εξηγήσει περί τίνος πρόκειται,
θα κερδίσει ένα κομμάτι χαλί του Έλβις κατ' ευθείαν από το σπίτι του στο Μέμφις.
Οι γραμμές ανοίγουν. Περιμένω τα τηλεφωνήματά σας.
ΓΗΠΕΔΟΥΧΟΙ 20 ΦΙΛΟΞΕΝΟΥΜΕΝΟΙ 17
ΚΑΓΙΟΥΓΚΑ
Δίνει πάσα χέρι με χέρι.
Και δεύτερη πάσα.
Και τρίτη.
Και φαίνεται πως... Να το.
Παίρνει την μπάλα και διασχίζει όλο το παρκέ.
Θα σουτάρει; Όχι δίνει πάσα.
Κι άλλη πάσα. Τώρα φαίνεται πως θα σουτάρει.
-Όχι, δίνει την μπάλα. -Μάλιστα.
Να το σουτ. Άλλοι δύο πόντοι.
Μπορεί να σκοράρει από παντού.
Δίνει πάσα.
Αυτό ήταν.
-Έχουμε έναν ακροατή! -Σύνδεσέ τον.
-Φαίνεται πως ξέρει κάτι. -Σύνδεσέ τον, τότε, σε παρακαλώ.
Κύριε, σας συνδέω.
Γεια σας, κύριε. Είμαι ο Έβερετ Σλόαν. Μ' ακούτε;
Ναι, γεια σας. Τι κάνετε;
-Καλά. Μου λέτε τ' όνομά σας; -Με λένε Μπίλι.
Μπίλι. Εντάξει. Ευχαριστώ, Μπίλι.
Να σας ενημερώσω ότι δεν επιτρέπονται βωμολοχίες κι ανάρμοστες ιστορίες.
Θα με απολύσουν. Δεν έχω καθυστέρηση, οπότε θα σας βγάλω αμέσως.
Θέλω να δεσμευθείτε, όμως, ότι θα τηρήσετε όσα σας είπα.
Βεβαίως. Καταλαβαίνω. Δεν βρίζω ούτε μιλάω άσχημα.
Παραβιάζω κανόνες, γι' αυτό ενημερώστε με
αν προκύψει στην κουβέντα κάτι που πρέπει να ειπωθεί εκτός αέρα.
-Θα κάνω μουσικό διάλειμμα. -Εντάξει, θα το κάνω.
Ωραία. Σας βγάζω αμέσως στον αέρα. Σε τρία...
δύο...
ένα.
Πάλι μαζί. Συγγνώμη που έκοψα το τραγούδι. Ένας ακροατής φαίνεται πως γνωρίζει κάτι.
Μπίλι, μπορείς να μας πεις τι ξέρεις.
Ναι, έχω μια ιστορία που ίσως βοηθήσει.
Δεν είμαι σίγουρος, αλλά θα σας την πω.
Εντάξει, Μπίλι. Ακούμε.
Ήμουν στον στρατό και πάντα υπήρχαν καθήκοντα
και δουλειές, για τις οποίες δεν γνωρίζαμε τίποτα.
Τι εννοείς;
Μας έστελναν σε μέρη άγνωστα σ' εμάς.
Κάναμε πράγματα που δεν κατανοούσε κανείς μας, κάτι φυσιολογικό στον στρατό.
Ένα βράδυ, με ξύπνησε ένας ανώτερός μου.
Μου είπε να ντυθώ και να αναλάβω αμέσως καθήκοντα.
Τότε προσγειώθηκε ένα μεταγωγικό και μ' έβαλαν μέσα.
Κάναμε κάποιες στάσεις, ανέβηκαν κι άλλοι,
και πετάξαμε για τουλάχιστον άλλες δύο ώρες.
Όταν προσγειωθήκαμε, μας έβαλαν σ' ένα πούλμαν
που τα τζάμια του ήταν βαμμένα μαύρα,
έτσι, δεν ξέραμε πού μας πήγαιναν.
Μας κατέβασαν σε μια έρημο με κάτι σκόρπιους θάμνους.
Εκεί υπήρχαν αντίσκηνα και τούνελ,
υπόγεια εργαστήρια και καταφύγια δοκιμών ή κάτι τέτοιο.
Λίγη ώρα αργότερα, μας ενημέρωσε ένας αξιωματικός που δεν είχα ξαναδεί.
Μας είπε πως όσα βλέπαμε ήταν απόρρητα,
κι αν μιλούσαμε ποτέ γι' αυτά,
θα κινδύνευε η Αμερική, και θα το μάθαιναν.
Μας έστειλαν σε μια βραχώδη, κάπως αμμώδη κόγχη
και μας έβαλαν ν' ανοίξουμε μια τετράγωνη τρύπα
με κάτι σκαπτικά μηχανήματα.
Χτίσαμε τοίχους με τούβλα και στο πάτωμα στρώσαμε τσιμέντο.
Ανοίξαμε παράθυρα που επικοινωνούσαν με μια αίθουσα παρατήρησης και εξαερισμό.
Κοιμόμασταν σ' ένα δωμάτιο γεμάτο ράντζα,
και πολεμικό εξοπλισμό, όλα υπόγεια.
Ένα πρωί που ξύπνησα και πήγα ν' αναλάβω καθήκοντα,
ήταν κάτι τεράστιο σ' αυτήν την τρύπα, καλυμμένο με μουσαμά.
Τι εννοείς;
Ήταν μεγαλύτερο από αεροπλάνο, αλλά δεν άφηναν να το δει κανείς.
Το φρουρούσαν στρατιώτες όλη μέρα.
Με τι έμοιαζε;
Φαινόταν λείο, αλλά χαλασμένο ή κατεστραμμένο,
γιατί υπήρχαν μπαλώματα.
Λες να 'ταν αμερικάνικο;
Δεν μπορώ να ξέρω.
Δεν ρωτάς τέτοια πράγματα.
Αναρωτιόμασταν κι εμείς, όπως θ' αναρωτιόταν ο καθένας.
Αλλά εμπιστεύεσαι τους ανώτερούς σου και ακολουθείς διαταγές.
Αυτό όμως... μ' ανησυχούσε.
Γιατί έτσι;
Ίσως επειδή ήταν τόσο μυστικό.
Και τι έγινε μετά;
Χτίσαμε από πάνω του ένα ταβάνι, με προσοχή.
Όταν τελειώσαμε, ο Πτέραρχος μάς έβαλε σ' ένα αεροπλάνο.
Κι εκεί που είχαν πάρει μπρος οι έλικες
κι ετοιμαζόμασταν για απογείωση,
ακούστηκε αυτός ο ήχος από το ραδιόφωνο.
Ποιος ήχος;
Αυτός που έπαιξες κι απόψε.
Σίγουρα ήταν ο ίδιος;
Δεν θα τον ξεχνούσα ποτέ.
Όταν πλέον απογειωθήκαμε και κοίταξα έξω από το παράθυρο,
είδα άτομα να καλύπτουν τον αεροδιάδρομο με χώμα,
σαν να μην υπήρχε ποτέ εκεί.
Ο ήχος εξαφανίστηκε και απομακρυνθήκαμε.
Όταν γύρισα στη βάση μου, αρρώστησα βαριά.
Τις επόμενες βδομάδες, είχα πρόβλημα στους πνεύμονες.
Δεν μπορούσα ν' αναπνεύσω καλά.
Πιστεύω πως το 'παθα εκεί, το προκάλεσε η έρημος ή κάτι τέτοιο.
Ίσως η ραδιενέργεια.
Γιατί πριν έσφυζα από υγεία.
Με πήγαν στο στρατιωτικό νοσοκομείο.
Κάνα δυο χρόνια αργότερα, είδα ένα από τα παιδιά
που ήμασταν μαζί στη διμοιρία στην έρημο.
Τον ρώτησα αν είχε αρρωστήσει κι αυτός,
και μου είπε "ναι".
Μου είπε πως ήταν η δεύτερη φορά
που τον πήγαν σε τέτοια αποστολή.
Μου είπε πως μια βραδιά που είχε υπηρεσία στη Νεβάδα,
τον είχαν πάει στον ποταμό Κολοράντο,
όπου μια φορτηγίδα
κουβαλούσε κάτι διπλάσιο από αυτή.
Ύστερα από ταξίδι αρκετών ωρών στο ποτάμι,
σ' ένα πρόχειρο λιμάνι,
ξεφόρτωσαν το φορτίο σε δύο φορτηγά του στρατού.
Κι αφού τελείωσαν,
ο ίδιος ήχος μ' αυτόν που είχαμε ακούσει στην έρημο
ακουγόταν στους ασυρμάτους εκεί, τόσο στο έδαφος, όσο και στη φορτηγίδα.
Και μετά είπε ότι τα δύο φορτηγά έφυγαν μέσα στη νύχτα,
κι ο ήχος χάθηκε μαζί τους.
Έμαθε τι ήταν;
Όχι.
Αλλά μετά από εκείνη την αποστολή μας στην έρημο, ρώτησε
κι έμαθε για έναν ακόμα στρατιώτη που ήξερε για τους θορύβους.
Τον συναντήσαμε εκτός υπηρεσίας,
αλλά κι εκείνος γνώριζε κομμάτια.
Όλοι ξέρουν κομμάτια στον στρατό,
κανείς το σύνολο.
Κι αυτό είναι μέρος του σχεδίου.
Γι' αυτό στις διμοιρίες που έστηναν, καλούσαν φαντάρους από διάφορα μέρη.
Και μετά το τέλος της αποστολής, τους αντικαθιστούσαν με άλλους.
Έτσι, κανείς δεν γνώριζε τα πάντα.
Συγγνώμη, αλλά θέλω να γίνεις πιο σαφής.
Ο ήχος αυτός είναι στρατιωτικός;
Αυτό ρωτήσαμε εκείνον τον τύπο στη βάση Γουόκερ.
Και τι σας είπε;
Ότι δεν ήταν στρατιωτικός.
Δεν ήταν του στρατού καμιάς χώρας.
Ερχόταν από κάπου πολύ πιο ψηλά από εκεί που φτάνει ένα αεροπλάνο.
Και πώς το ήξερε;
Ήταν χειριστής ραντάρ.
-Τα σήματα αυτά ήταν συχνά; -Όχι.
Υποθέτω πως ήταν πριν τον Sputnik.
Χρόνια πριν.
Έχει καταγραφεί η ανταλλαγή τέτοιων σημάτων.
-Τι εννοείς; -Ότι υπάρχει επικοινωνία.
Κάποιος λέει κάτι εδώ σ' αυτό το σημείο του ουρανού,
και κάποιος άλλος απαντά.
Άλλοτε καταγράφονται στο υψόμετρο του Sputnik,
κι άλλοτε λίγες δεκάδες μέτρα πάνω από το έδαφος.
-Πού; -Σε πολλά μέρη. Παντού.
Τι εννοείς "παντού";
Μπίλι;
Μπίλι... Νομίζω πως σε χάσαμε. Μπίλι;
Για τους λίγους που μας ακούτε, μάλλον χάσαμε τον Μπίλι.
Θα προσπαθήσω να τον βγάλω πάλι στον αέρα. Επιστρέφω σε λίγο.
-Φέι, τι έγινε; -Αποσυνδέθηκε. Συμβαίνει...
-Ξαναβρές τον. -Δεν μπορώ.
-Γιατί; -Υπεραστικό ήταν. Δεν ξέρω πού μένει.
-Ρώτα στη βάση στο Χόλομαν. -Δεν γίνεται. Θα 'δωσε ψεύτικο όνομα...
-Δεν μπορείς να τον πάρεις πίσω; -Όχι.
-Ψάξ' τον στον κατάλογο. -Ως "Μπίλι κοντά στη βάση Χόλομαν";
Εντάξει, ξέρω.
Να πάρει.
Στάσου, κάποιος καλεί!
-Όνομα πόλης, εισερχόμενο. -Αλαμογκόρντο εδώ.
Συνδέω.
-Καγιούγκα. Νούμερο, παρακαλώ. -Εδώ Μπίλι...
Σας συνδέω! Αυτός είναι, Έβερετ.
Μπίλι; Τι τρέχει; Θέλουμε το νούμερό σου.
Συγγνώμη, αυτό δεν γίνεται.
Τότε, δεν μπορώ να σε ξαναβγάλω.
Θα το 'θελα, αλλά θα παραβίαζα τη δεοντολογία,
γιατί δεν ξέρω αν όσα λες είναι αλήθεια.
Ξέρω, καταλαβαίνω.
Δεν θέλω να σε φέρω σε δύσκολη θέση.
Μπίλι, να σε ρωτήσω, γιατί μας τα λες όλα αυτά;
Υπάρχει περίπτωση να μπλέξουμε;
Σας τα λέω μάλλον επειδή είμαι άρρωστος.
Και γέρος.
Κι εμάς δεν μας ακούει κανείς.
Θέλω να μάθει ο κόσμος τι έχουμε κάνει.
Γιατί πιστεύεις ότι δεν σ' ακούει κανείς;
Βασικά, επειδή είμαι μαύρος.
-Συγγνώμη, αν αυτό είναι πρόβλημα. -Όχι, δεν νομίζω.
Το είχα υποψιαστεί.
Απλώς, πρώτη φορά μάς παίρνει μαύρος.
Συγγνώμη, μάλλον έπρεπε να σας το είχα πει.
Όμως, όλοι όσοι συμμετείχαν σ' αυτές τις αποστολές ήταν μαύροι.
Ή Μεξικανοί. Κάναμε χειρωνακτική δουλειά.
Πιστεύεις πως σας επέλεγαν σκόπιμα;
-Είμαι σίγουρος γι' αυτό. -Γιατί;
Γιατί ποιος θα μας ακούσει εμάς;
Υπάρχει κάτι, όμως, που μπορείς να διασταυρώσεις
για να δεις πως δεν τα βγάζω από το κεφάλι μου.
Θέλω να μου το πεις αυτό, γιατί αντιλαμβάνεσαι
ότι προς το παρόν στηρίζομαι στα λόγια σου.
Υπάρχει κάποιος για τον οποίο θα σου πω...
Συγγνώμη που διακόπτω. Συνεχίζω να γράφω
παρότι δεν είμαστε στον αέρα, έτσι;
-Ναι, παρακαλώ. -Εντάξει. Συνέχισε, Μπίλι.
Ο τύπος που συναντήσαμε στη βάση Γουόκερ,
ο χειριστής ραντάρ που είδαμε εκτός υπηρεσίας,
αφού αποστρατεύτηκε, συνέχισε ν' ασχολείται με τα σήματα.
Άρχισε, μάλιστα, να τα αναμένει,
και προσπαθούσε ο ίδιος να καταγράψει ένα,
με τη βοήθεια ασυρμάτου και πολεμικού υλικού που είχε επισκευάσει.
Και τα κατάφερε;
Ναι.
Εντέλει. Πέρασε πολύς καιρός, αλλά κάποιο βράδυ πέτυχε ένα.
Και το κατέγραψε.
Έφτιαξε κόπιες και τις έστειλε σε μερικούς από εμάς.
Σε άτομα που συμμετείχαν σ' αυτές τις μυστικές αποστολές.
Και τι πίστευε πως ήταν αυτά τα σήματα;
Τώρα είναι που πρέπει να κάνεις την υπέρβαση.
Γιατί μας είπε πως ήταν κάτι που μιλούσε
και μετά εξαφανιζόταν.
Κάτι πολύ ψηλά, που δεν μπορούμε να δούμε.
-Έκανε κόπιες, είπες; -Ναι.
Και τις έστειλε σ' εμάς.
Σε διάφορα άτομα εδώ στην περιοχή.
Όταν επιτέλους πήρα την κόπια μου,
την έβαλα σ' ένα μαγνητόφωνο και την άκουσα,
μου σηκώθηκε η τρίχα.
Γιατί;
Επειδή ήταν οι ίδιοι ήχοι που είχα ακούσει στην έρημο.
-Έχεις ακόμα αυτήν την κόπια; -Όχι.
Δεν ήθελα να τη βρουν πάνω μου, γι' αυτό την έκαψα.
Κάποιος άλλος, όμως, ένας τέως αεροπόρος
που συμμετείχε σε μία απ' αυτές τις μυστικές αποστολές
κι άκουσε τους θορύβους και μένει στην Καγιούγκα,
έλαβε μια κόπια σαν τη δική μου. Αυτή νόμιζα ότι παίζατε.
Υπάρχει τέτοιος στην Καγιούγκα; Ποιος;
Ο Ρέιμοντ Μπακ, τέως αεροπόρος.
Έλαβε κι αυτός μια κόπια που είχε τα σήματα;
Ο Ρέιμοντ Μπακ πέθανε.
-Ωχ, όχι... -Είπες πως απεβίωσε;
Ναι.
Το περίμενα.
Λυπάμαι, Μπίλι.
Τέλος πάντων, δεν γνωριζόμασταν καλά, ξέρεις.
Έχεις ιδέα πού μπορεί να είναι η κόπια;
Όχι. Μήπως είχε απογόνους;
Όχι. Η κυρία Μπακ δώρισε τα πάντα στη βιβλιοθήκη.
-Δεν έχουν μαγνητόφωνο εκεί. -Έχουν στο υπόγειο.
Απλώς δεν πρόλαβαν ν' ακούσουν όλες τις ταινίες.
Είναι κλειστά. Δεν μπορείς να φύγεις.
Όλοι είναι στο ματς. Ποιος θα τηλεφωνήσει; Ξέρω πώς να πάω στη βιβλιοθήκη.
Μπίλι, τι νομίζεις πως θα συμβεί αν τη βρούμε και την παίξουμε;
Δεν ξέρω.
Αν σκοπεύετε να το κάνετε, όμως, κάντε το,
γιατί κάτι είναι εκεί ψηλά τώρα.
Και δεν περιμένουν για πολύ.
Εντάξει, Φέι. Τρέχα.
ΒΙΒΛΙΟΘΗΚΗ
Μπες μέσα!
-Έκλεψες αμάξι; -Τις πήρες; Όχι.
Ναι. Μπες μέσα. Τις πήρες;
-Έκλεψα ένα ποδήλατο! -Απάντησέ μου.
-Ναι, τις πήρα. -Εντάξει.
-Ποιανού είναι; -Του κυρίου ΜακΚίν.
-Ο κύριος ΜακΚίν το ξέρει; -Και βέβαια όχι.
Θα δώσεις στον Μπίλι ένα κομμάτι χαλί του Έλβις;
Τι;
Είπες ότι ο ακροατής που θα μας βοηθούσε θα έπαιρνε ένα κομμάτι χαλί του Έλβις.
Δεν έχουμε χαλί του Έλβις. Είχαμε, αλλά το χαρίσαμε όλο.
Ο Τζακ Σέιτζ κι ο Ρεντ Γκαντ έχουν κομμάτια.
Τώρα δίνουμε ένα χαλί του Τζες Πέρβις.
Αυτό είναι απάτη.
Ο κόσμος νομίζει ότι είναι του Έλβις.
Σκασμός, Φέι.
Μπίλι, είμαι η Φέι, η τηλεφωνήτρια. Βρήκαμε πολλές ταινίες.
Θυμάσαι πώς είναι απέξω;
Πάει πολύς καιρός. Νομίζω ήταν διαφανής.
Όλες είναι διαφανείς, Μπίλι.
Μπίλι;
-Κόπηκε η γραμμή. -Τι;
Μπίλι;
Για να ξανασυνδεθούμε, πρέπει να γυρίσω πίσω.
Μην πας. Δώσ' τες μου μία μία. Και φύγε από την καρέκλα μου.
Δεν πιστεύεις τον κύριο Μπίλι;
Δεν ξέρω.
Όμως, αν υπάρχει κάτι εκεί ψηλά, θέλω να το ξέρω.
Ο Μπάξτερ είναι ένα τετράχρονο...
Όχι.
Επόμενη.
-Πώς ξέρεις τι ψάχνεις; -Δεν το ξέρω.
-Μπορεί να έγραψε κάτι άλλο από πάνω; -Ναι.
Ναι, βέβαια. Είναι ένα ενδεχόμενο.
Το έκανα, λοιπόν, και...
-Τι μαγνητόφωνο είν' αυτό; -Ένα Maggie PT-6.
-"Maggie"; -Ναι, από το "Magnecord".
Το αδερφάκι του δικού σου για εκπομπές.
Εδώ παίζουμε τα ματς και τις διαφημίσεις.
Υπάρχει κόσμος που τ' ακούει την επόμενη;
-Παρότι ξέρουν το αποτέλεσμα; -Κι όμως.
Θέλουν ν' ακούν το όνομα του παιδιού τους στο ραδιόφωνο.
Όχι. Δεν είν' αυτή.
-Λες να βρεις τον μπελά σου; -Στην τελική, δεν με νοιάζει.
Το επιτάσσει η εκπομπή.
Άσε που θα βρω καλύτερη δουλειά αλλού.
-Πού θες να πας; -Δεν ξέρω.
Μάλλον στη Δυτική Ακτή. Εκεί το ραδιόφωνο είναι σε άνθιση.
Κι εγώ θέλω να φύγω από δω.
Όχι μέχρι να μεγαλώσει η Μάντι, βέβαια, αλλά κάποια στιγμή.
Για πού; Να κάνεις τι; Να σπουδάσεις;
Μάλλον για να δουλέψω σε κάποιο μεγαλύτερο τηλεφωνικό κέντρο.
Τώρα μπορώ να βρω δουλειά σε νοσοκομείο, ξενοδοχείο
ή σχολείο ως τηλεφωνήτρια.
Για να δουλέψω σε μεγαλύτερο τηλεφωνικό κέντρο, πρέπει να πάω σε μεγαλύτερη πόλη
και να με προσλάβει κάποια εταιρεία.
-Δεν θα σπουδάσεις; -Δεν έχω χρήματα, Έβερετ.
Μπορείς να πάρεις δάνειο. Ψάξ' το.
Θα το 'θελα.
Θεούλη μου...
Αυτό είναι.
-Ακούγεται πεντακάθαρα. -Τι θα κάνεις;
Παιδιά, θέλουμε να μας βοηθήσετε μ' έναν ακόμα ήχο.
Ακούστε και πείτε μας. Μπίλι, αν αυτός είναι ο ήχος, πάρε μας.
Το βγάζω στον αέρα.
-Θεέ μου. -Έβερετ;
-Θεέ μου. -Τι έκανες;
-Πλάκα μου κάνεις; -Όχι.
-Μην κουνηθείς. -Τι συμβαίνει;
Ηρέμησε. Κάπου έχω έναν φακό.
-Τι συμβαίνει, Έβερετ; -Φέι, ηρέμησε!
Να ο φακός.
Το ήξερα πως ήταν κάτι. Το 'ξερα.
-Γαμώτο. -Τι έκανες;
Δεν έκανα τίποτα! Δεν ξέρω!
Τα φώτα έσβησαν.
Έγινε μπλακάουτ αμέσως μόλις παίξαμε...
-Τι κάνεις; -Το γράφω γι' αργότερα.
-Γιατί αλλάζεις τη φωνή σου; -Πώς, δηλαδή;
-Στο ραδιόφωνο, την αλλάζεις. Γιατί; -Έτσι ακούγεται μέσα από το ραδιόφωνο!
Δεν έχω όρεξη για κριτική αυτήν την ώρα.
-Όχι. -Τι;
-Το τηλεφωνικό κέντρο! -Φέι, στάσου!
Να πάρει, Φέι! Μπες μέσα!
Δεν έπρεπε να λείψω τόσο!
-Γιατί έτρεχες; Αφού έχουμε αμάξι. -Δεν το 'χω συνηθίσει.
Παντού πάω με τα πόδια.
Καλά, μην αγχώνεσαι.
Συνεχίζεις να πιστεύεις πως δεν συμβαίνει κάτι;
Αν συμβαίνει κάτι, είναι ένα από τα δύο: ή μας κατασκοπεύουν ή ετοιμάζουν εισβολή.
-Ποιοι; -Οι Ρώσοι.
-Το πιστεύεις; -Είμαι σίγουρος 100%.
Απ' αυτά τα μέρη θα έμπαιναν, από τα νότια σύνορα.
Νούμερο, παρακαλώ. Συγγνώμη για την αναμονή.
Νούμερο, παρακαλώ. Σας συνδέω.
Δεν είμαι σίγουρη. Είστε ο πρώτος που...
Ναι, θα τους ενημερώσουμε. Ευχαριστώ.
Νούμερο, παρακαλώ. Ναι, θα ειδοποιήσουμε την Τροχαία.
Θα σας ενημερώσουμε μόλις έχουμε κάτι νεότερο. Ευχαριστώ.
Νούμερο, παρακαλώ. Συγγνώμη για την αναμονή.
Εντάξει, ευχαριστώ. Αντίο. Ευχαριστώ, αντίο.
Ο κόσμος λέει πως κάτι είναι στον ουρανό.
Είναι 7:45. Σημείωσέ το.
-Δεν μπορείς να το γράψεις; -Ναι.
Είναι 7:45 μ.μ. και ίσως έχουμε...
Το είδατε; Πέρασε από δω;
Κάτι είναι στον ουρανό. Το ακολουθήσαμε από το φαράγγι.
Είμαι η Μπέρτσι, από δω ο Τζέρι.
Καλύτερα να με λες Τζέραλντ.
Είμαι ο Έβερετ. Από δω η Φέι. Κόπηκε το ρεύμα...
-Δουλεύεις στο ραδιόφωνο; -Στο Τραγούδια για τον Δρόμο.
-Ακούγατε; -Τρέχαμε με 120...
Αυτός βάζει παλιά τραγούδια, εγώ καινούργια.
Όχι, δεν ακούγαμε. Στον Τζέρι αρέσουν τα καινούργια, σ' εμένα όχι.
Νούμερο, παρακαλώ.
Ναι, εδώ είναι ο Έβερετ. Θέλετε να του μιλήσετε;
Εντάξει, σας συνδέω.
Έβερετ, έλα στην κονσόλα! Μια κυρία καλεί για τον σταθμό!
Ορίστε.
Γεια σας, εδώ "Πολύπειρος" Έβερετ Σλόαν από τον WOTW.
-Μπορώ να σας πω τι συμβαίνει. -Τι εννοείτε;
Ξέρω κι άλλα σχετικά με όσα σας είπε εκείνος ο τύπος νωρίτερα
να σου δώσω κι άλλα στοιχεία για την εκπομπή.
-Ωραία, ακούω. -Όχι.
Προτιμώ να έρθεις στο σπίτι μου, να σου τα πω αυτοπροσώπως.
-Κάτι υπάρχει στον ουρανό, κυρία μου. -Το ξέρω.
Γι' αυτό θέλω να σας μιλήσω.
Θα σου πω πολύ περισσότερα απ' όσα γνωρίζεις αν έρθεις από δω αμέσως.
Πιστεύω πως αυτά που θα σου πω έχουν μεγάλη σημασία απόψε.
-Εντάξει. Πού μένετε; -Οδός Σίκαμορ, 1616.
Εντάξει.
Άνοιξε με το κλειδί που θα βρεις στη γλάστρα στη βεράντα.
Το αφήνω εκεί για το παιδί που μου φέρνει τα ψώνια. Δεν μπορώ να έρθω στην πόρτα.
Δεν περπατώ πολύ πλέον, αλλά θα είμαι εδώ.
Έρχομαι σε ένα-δυο λεπτά.
-Πώς λέγεστε; -Μέιμπελ Μπλανς.
Εντάξει, κυρία Μπλανς. Τα λέμε σύντομα. Αντίο.
-Λέει ότι ξέρει τι τρέχει. Πάω από κει. -Ποιος;
-Μια ηλικιωμένη κυρία στο τηλέφωνο. -Τη γνωρίζεις;
-Όχι. Μου είπε να πάω από κει αμέσως. -Για να σου πει τι;
-Μπορεί να να 'ναι τρελή. -Όντως.
Στο τηλέφωνο ακουγόταν καλά. Κοντά μένει.
-Θα μείνουμε εδώ να κοιτάμε. -Πείτε μας αν δείτε κάτι.
-Κι εσείς αν μάθετε κάτι. -Εντάξει.
-Η γραμμή της είναι αυτή με... -Δεν ξέρω από τέτοια.
Καλά, δεν πειράζει.
-Τι έχει να μας πει; -Δεν παίρνει ποτέ τα βράδια.
-Είναι ερημίτισσα. -Ίσως βγάλουμε λαβράκι.
-Το πιστεύεις; -Πολύ.
Μήπως να 'φερνα το μαγνητόφωνό μου;
-Αυτό εδώ είναι καλύτερο. -Το δικό μου δεν είναι καλό;
Καλό είναι, αλλά όχι για ραδιόφωνο. Πιο πολύ για παιχνίδι.
Δεν θέλω να σε πληγώσω.
-Δεν με πλήγωσες. -Ωραία, γιατί συνηθίζω να πληγώνω κοπέλες.
-Αν δεν ήσουν τόσο κόπανος... -Σήμερα μ' έχεις συνεχώς στην μπούκα!
-Περίμενε. -Όχι, εσύ κάνε γρήγορα.
Εδώ στο βάθος είμαι.
Ποια είν' αυτή;
Η Φέι. Εγώ είμαι ο Έβερετ.
Είναι τηλεφωνήτρια και φίλη μου.
Υπάρχει πρόβλημα;
Όχι, εντάξει.
Καθίστε.
-Μ' εσένα μίλησα στο τηλέφωνο; -Ναι.
Πόσων χρονών είσαι, γλυκιά μου;
-Δεκαέξι. -Οι γονείς σου;
Δεν έχω πατέρα. Η μητέρα μου είναι η Γιόντι Κρόκερ...
Να ρωτήσω τι λέγατε την ώρα που μπήκαμε;
Τρόμαξα λίγο.
Το περίμενα.
Συγγνώμη.
Θα σας εξηγήσω.
Δεν είμαι μάγισσα, ορκίζομαι.
Πειράζει να πούμε στον κόσμο τι μας είπατε στο ραδιόφωνο;
Γι' αυτό σας φώναξα εδώ.
Να σας καταγράψουμε για να το βγάλουμε στο δελτίο;
Ασφαλώς.
Ελπίζω να παίξει στο δελτίο.
Όλη μου τη ζωή το περίμενα.
Εντάξει, ευχαριστούμε.
Επίσης, θέλουμε πολύ να σας ακούσουμε,
αλλά μας πιέζει ο χρόνος.
Το καταλαβαίνω.
Ας ξεκινήσω αμέσως, τότε.
Ακούω την εκπομπή σου κάθε βράδυ.
Πιστεύω πως είσαι πολύ καλός κι έχεις λαμπρό μέλλον.
Ευχαριστώ.
Θα σου πω τι συμβαίνει,
αλλά θέλω να μου κάνεις μια χάρη, όταν τελειώσω.
Καλά, θα κάνω ό,τι μπορώ.
Ο κύριος που τηλεφώνησε.
Πιστεύω τις ιστορίες του,
γιατί έχω κι εγώ μια αντίστοιχη.
Συνέβη πριν από τις δικές του.
Έχουν ξανάρθει στο παρελθόν.
Και τώρα που όλα αυτά συμβαίνουν πιο συχνά,
έχουμε καλύτερη ιδέα του τι μπορεί να βρίσκεται εκεί έξω.
Από τότε που ήμουν μικρή, τους άρεσε αυτός ο τόπος.
Ανέκαθεν.
Ποιους;
Σ' αυτούς στον ουρανό.
Το πιστεύετε στ' αλήθεια;
Δεν το "πιστεύω" στ' αλήθεια. Είναι η αλήθεια.
-Μπορείτε να μου το εξηγήσετε; -Ναι, μπορώ.
Έχεις ακούσει για την επιδρομή στο Μπολς Έικρς;
Όχι.
Λοιπόν, όταν ήμουν μικρή,
είχαν στρώσει τις γραμμές μεταξύ Αλαμογκόρντο και Ελ Πάσο,
και μια μέρα, ένα επιβατικό τρένο σταμάτησε αργά λίγο έξω από την πόλη.
Πήγαν οι αρμόδιοι να δουν τι συμβαίνει, και το βρήκαν τελείως άδειο.
Όλοι νόμισαν ότι τους πήραν οι Απάτσι και μιλούσαν για επιδρομή στο Μπολς Έικρς.
Λίγες μέρες αργότερα,
έφτασε στην πόλη μια καταβεβλημένη κοπέλα που είχε πηδήξει από το τρένο.
Αναμαλλιασμένη, κρυβόταν κάπου.
Ήταν αφυδατωμένη και δεν μιλούσε.
Την περιμάζεψαν οι γονείς της φίλης μου της Σάρλοτ.
Την τάισαν, την κοίμισαν, στο κρεβάτι της Σάρλοτ, μάλιστα,
κι έστειλαν τηλεγράφημα στο Ελ Πάσο να έρθει κάποιος
για να μάθουν τι συνέβη.
Ο μπαμπάς της Σάρλοτ ήταν ιερέας
στο Μπάτσελ Μπρεφ. Είχε στήσει την ενορία εκεί.
Οι γονείς μου πέθαναν όταν ήμουν μικρή. Έτσι, αρκετές βδομάδες τον χρόνο έμενα
με τους γονείς της Σάρλοτ,
όταν δούλευαν τ' αδέλφια μου ή είχαν πολλά στόματα να θρέψουν.
Όμως, εκείνη τη νυχτιά,
η κοπέλα από το τρένο άρχισε να μουρμουρά κάτι στον ύπνο της,
στο δωμάτιο της Σάρλοτ.
Δεν ήταν Αγγλικά, Ισπανικά ή Ινδιάνικα.
Ανοίξαμε, λοιπόν, λίγο την πόρτα και στήσαμε αφτί.
Πρώτη φορά τ' ακούγαμε, αλλά μου έμειναν στον νου.
Πριν χαράξει καν, εξαφανίστηκε.
Σκαρφάλωσε έξω από το παράθυρο κι έκλεψε ένα άλογο.
Αν ακούσεις ποτέ για τη Μάγισσα με το Γέρικο Άλογο,
από κει ξεκίνησε η ιστορία.
Με μεγάλωσε η μεγαλύτερη αδελφή μου.
Αλλά ως επί το πλείστον ζούσα μόνη.
Έφτιαχνα φορέματα, τραπεζομάντιλα και τέτοια.
Ήμουν νέα ακόμα, όταν γνώρισα τον Κλοντ Μέιναρντ.
Ήταν στο συνεργείο που έστηνε τηλεφωνικά καλώδια.
Ερωτευτήκαμε,
κι έμεινα έγκυος στο παιδί του ενώ δεν ήμασταν παντρεμένοι.
Δεν ήξερα ότι έτσι γίνονται τα παιδιά, είτε το πιστεύετε είτε όχι.
Είπε ότι θα ερχόταν να με βρει, όταν θα ξεμπέρδευε με τη δουλειά και τον πίστεψα.
Αλλά δεν γύρισε ποτέ.
Όταν γεννήθηκε ο γιος μου, τον έβγαλα Χόλις.
Κάποιοι μου συμπαραστέκονταν, αλλά ως επί το πλείστον τον μεγάλωνα μόνη.
Το μέρος δεν ήταν ακόμα γειτονιά ή πόλη όπως είναι σήμερα.
Λίγα σκόρπια σπίτια γύρω από τα κτίρια στο Έιρς.
Ήμουν ανύπαντρη μητέρα, αλλά έκανα ό,τι μπορούσα.
Αργότερα, έμαθα ότι ο Κλοντ είχε πεθάνει στήνοντας κάτι φώτα
σε μια σπηλιά στο Τέξας για μια τουριστική επιχείρηση.
Στενοχωρήθηκα, βεβαίως.
Να επιστρέψω, όμως, τότε που ο Χόλις ήταν μωρό ακόμα.
Ένα βράδυ, αφού τον θήλασα, κοιμόταν στην αγκαλιά μου
κι άρχισε να λέει διάφορα μωρουδίστικα.
Μετά έγιναν πιο σαφή.
Πιο ευκρινή.
Είπε τα πρώτα του λόγια.
Τα ίδια λόγια που είχα ακούσει να λέει εκείνη η σαλεμένη γυναίκα στο Σάρλοτ
άρχισαν να βγαίνουν από το στόμα του δέκα μηνών γιου μου στον ύπνο του.
Το ανέφερα σε κάποιους. Πήγα και σε γιατρό σε άλλη πόλη.
Είπε πως ήταν μωρουδίστικα και να μην το λέω στον κόσμο.
Ο Χόλις ήταν αλλιώτικο παιδί.
Τον αποτραβούσαν διάφορα αντικείμενα.
Δεν σε άκουγε.
Και στον ύπνο του, τον άκουγα ενίοτε
να λέει αυτά τα λόγια.
Έτσι κι εγώ τα έγραψα.
Λέξη προς λέξη.
Τον ρώτησα τι σημαίνουν, αλλά δεν ήξερε.
Δεν ήξερε.
Κι ένα βράδυ, όταν ήταν περίπου τεσσάρων,
φυσούσε πολύ έξω.
Κι ακουγόταν ένας ήχος, σαν από τεράστιο ανεμόμυλο.
Ο Χόλις κοιτούσε επίμονα προς το παράθυρο.
Και δεν αποκρινόταν.
Ώσπου του διάβασα τα λόγια που έλεγε.
Έκλεισε τα μάτια κι έστρεψε το κεφάλι του προς το ταβάνι.
Δεν κουνιόταν.
Άρχισε κι αυτός να ψελλίζει τα λόγια.
Και λίγο αφότου σταμάτησα,
άνοιξε τα μάτια και συνέχισε το παιχνίδι.
Το ξαναδοκίμασα λίγες μέρες αργότερα, αλλά τίποτα.
Έτσι, υπέθεσα ότι υπάρχει κάτι εκεί έξω αυτά τα βράδια
και του λέει κάτι που κανείς μας δεν ακούει.
Μόλις είχε πρωτοξεκινήσει το ραδιόφωνο, και νόμιζα πως ήταν αυτό.
Ή κάτι μυστικιστικό.
Κι όταν έγινε πια εννιά,
ένιωσα πως κάτι υπήρχε πάλι εκεί έξω.
Κι εκείνο το βράδυ, στη μέση της νυχτιάς,
άνοιξε την πόρτα, βγήκε από το σπίτι και εξαφανίστηκε.
Πώς;
Τον σήκωσαν από τη Γη.
Τριγύρω δεν υπήρχαν σπίτια και το έδαφος ήταν στεγνό.
Ακολούθησα τα ίχνη του βγαίνοντας από την εξώπορτα,
ως τα 50 μέτρα περίπου,
και σταματούσαν εκεί, στο χώμα.
Αλλά αυτός έλειπε.
Πήραν τον γιο μου.
Και κανείς δεν με πίστεψε ποτέ.
-Έγινε έρευνα; -Βεβαίως.
Μόνο που στράφηκε εναντίον μου.
Ο κόσμος πίστευε ότι ο γιος μου είχε καταστρέψει τη ζωή μου,
γι' αυτό τον σκότωσα.
Αναγνωρίσατε, λοιπόν, απόψε τον ήχο που έπαιξα στο ραδιόφωνο;
Όχι.
Αλλά πιστεύω πως ξέρω τι συμβαίνει.
Μπορείτε να μου το πείτε;
Πιστεύω πως είναι εκεί ψηλά απόψε.
Αυτήν τη στιγμή.
Κι έχω λόγους να το πιστεύω αυτό.
Σαν τι;
Πιστεύω πως δεν πλησιάζουν σε μεγαλουπόλεις.
Περιμένουν να συγκεντρωθεί κόσμος σ' ένα μέρος, όπως απόψε,
κι όταν τελειώσει το ματς, αυτοί πια θα 'χουν φύγει.
Πιστεύω πως προτιμούν τους μοναχικούς.
Τους μιλάνε στον ύπνο τους μέσω ενός εξελιγμένου ραδιοφώνου.
Όπως πιστεύετε πως έκαναν στον γιο σας;
Δεν το έβγαλα από το κεφάλι μου.
Πιστεύω ότι στο χαμηλότερο επίπεδο, βάζουν τους ανθρώπους να κάνουν θελήματα.
Παίζουν με το μυαλό μας.
Μας παρασύρουν να κάνουμε διάφορα,
να σκεφτόμαστε με συγκεκριμένο τρόπο ώστε να τρωγόμαστε μεταξύ μας,
να κοιτάμε τον εαυτό μας.
Να ασχολούμαστε συνέχεια
με το να καθαρίσουμε το σπίτι, να αδυνατίσουμε, να σενιαριστούμε.
Μας κάνουν υποσυνείδητα να αυτοκαταστραφούμε
πίνοντας και τρώγοντας πολύ.
Είδα καλούς ανθρώπους να γίνονται κακοί, κι έξυπνους να τρελαίνονται.
Στο υψηλότερο επίπεδο, αναγκάζουν τα έθνη να πολεμούν μεταξύ τους.
Να κάνουν πράγματα παράλογα.
Και κανείς μας δεν φαντάζεται ότι είναι υποχείριο.
Όλοι αναζητάμε αλλού αιτίες που να δικαιολογούν τις πράξεις μας.
Όμως, η ελεύθερη βούληση είναι αδύνατη μ' αυτούς εκεί ψηλά.
Μια ζωή ολάκερη τα συλλογιέμαι αυτά.
Χρόνια μοναχικά.
Και σ' αυτό κατέληξα.
Λυπάμαι για όσα συνέβησαν στη ζωή σας
και σας έκαναν να πιστεύετε αυτά.
Ευχαριστώ.
Όπως είπα, δεν θέλουμε να σας προσβάλουμε,
-αλλά πρέπει να πηγαίνουμε. -Το ξέρω.
Όμως, ζήτησα να μου κάνετε μια χάρη.
Βεβαίως.
Θέλω να με πάρετε μαζί σας.
-Να σας πάρουμε μαζί μας; -Ναι. Αυτήν τη στιγμή.
Συγγνώμη, και πού να σας πάμε;
Στο σκάφος.
Θέλω να δω τον γιο μου.
Ξέρω πως είναι εδώ απόψε.
Ψηλά.
Και θέλω να με πάτε στο σκάφος.
Φέι, πάμε.
Σήκω.
Σταθείτε.
Πάρτε αυτό.
Διαβάστε το, όταν συναντήσετε κόσμο απόψε.
Πρέπει να βρούμε κάμερα. Ο μπαμπάς της Γκρέτσεν έχει.
Δεν πιστεύω πως υπάρχει κάτι εκεί ψηλά, όχι σαν αυτό που λέει.
-Έβερετ. -Τι;
Ξέχασα την Έθελ και τη Μάντι.
Στάσου. Τι είπες;
Έθελ;
Μάντι. Έλα δω στην αδελφή σου αγκαλίτσα.
Έλα, πάμε.
Όλα θα πάνε καλά.
Όλα εντάξει. Πάμε.
Γκρέτσεν, θέλω την κάμερα του μπαμπά σου.
-Τι συμβαίνει; Όλα καλά; -Δεν ξέρω.
Γιατί πήρες τη Μάντι; Ποιος είναι στο τηλεφωνικό κέντρο;
-Κανείς. Έφυγα. -Γιατί λαχάνιασες;
Κάτι συμβαίνει και ίσως χρειαστώ την κάμερα.
Θα βρω τον μπελά μου.
Έχεις νέα της Έθελ; Ήταν να φυλάει τη Μάντι...
-Δεν ξέρω. -Της τηλεφώνησα, αλλά κόπηκε η γραμμή.
Φέι! Να πάρει!
-Ποιος είναι; -Ο Έβερετ.
-Από το ραδιόφωνο; -Ναι. Πάψε να χαμογελάς.
-Τι κάνει εδώ; -Με βοηθάει.
-Μη χαμογελάς. -Να πάρει η οργή, Φέι!
Γιατί μπήκες μέσα; Με το νυχτικό είμαι.
Δεν κοιτάζω ούτε με νοιάζει πώς είσαι με το νυχτικό.
-Εντάξει. Πάμε. -Μην κουβαλήσεις το μωρό.
Μην πάρεις την κάμερα. Ρώτα πρώτα τον μπαμπά μου.
Γκρέτσεν, δεν προλαβαίνω. Είναι επείγον.
Τι πράγμα; Τι συμβαίνει;
Υπάρχει κάτι στον ουρανό. Μη βγεις από το σπίτι.
Δεν το ξέρουμε αυτό.
Μη λες τέτοια στον κόσμο. Θα πανικοβληθεί.
Όλοι είναι στον αγώνα. Δεν θα πάρει κανέναν. Άσε τις υποδείξεις.
-Πάμε να βρούμε το ζευγάρι από το φαράγγι. -Χαλάρωσε.
-Γιατί πήρες την αδελφή σου. -Λείπει η Έθελ που τη φυλούσε.
-Και πού πήγε; -Δεν ξέρω.
Η κάμερα δουλεύει;
Θα την κάνω να δουλέψει. Την έχω χρησιμοποιήσει.
-Το ραδιόφωνο είναι ακόμα χωρίς ρεύμα; -Πού να ξέρω;
-Έθελ! -Πήρες τη Μάντι;
-Ναι, πού ήσουν; -Πέρασε ο Γκέιμπ...
Ήσουν με τον Γκέιμπ; Τρελάθηκες;
Καθόμασταν στην ταράτσα του κι ήταν κάτι στον ουρανό. Το είδες;
-Όχι. Τι είδες; -Μπες μέσα! Είναι έξω από την πόλη!
-Άντε, γρήγορα! -Φέι, έλα!
Γρήγορα! Μπες μέσα!
-Μη βγεις από το σπίτι! -Φέι, έλα!
Η Έθελ είπε πως πέρασε ο Γκέιμπ κι είδαν κάτι στον ουρανό!
-Ποιος είδε τι; -Μπες μέσα.
Ποιος είδε τι;
Η ξαδέρφη μου η Έθελ. Ανέβηκε με τον Γκέιμπ στην ταράτσα,
-κι είδαν κάτι στον ουρανό. -Πώς ήταν;
Είπε πως ήταν στρογγυλό.
Κρυβόταν στα σύννεφα.
Τι μάθατε από την ηλικιωμένη;
Είπε πως είναι εκεί ψηλά.
Αυτοί στον ουρανό.
Κι έχουν εξελιγμένο ραδιόφωνο κι επικοινωνίες.
Και παίρνουν ανθρώπους απ' τη Γη.
Αλήθεια; Αυτά είπε;
Ακριβώς.
Μάλιστα, μας διάβασε ένα...
Περίμενε.
...αφού τον θήλασα, κοιμόταν στην αγκαλιά μου...
...όταν ήμουν μικρή. Έτσι, αρκετές βδομάδες έμενα...
Εδώ στο βάθος είμαι.
Σταμάτα την ταινία!
Τζέραλντ;
Έβερετ, πιάσε το τιμόνι! Κρατώ τη Μάντι!
Τζέραλντ, ξύπνα, ρε! Τζέραλντ!
-Τζέραλντ! -Τζέραλντ! Θεέ μου!
Τζέραλντ!
Θέλω να κατέβω!
-Κόψε ταχύτητα! -Σταμάτα!
Αφήστε με να βγω! Σας παρακαλώ!
-Χίλια συγγνώμη. -Αφήστε με να φύγω!
-Θέλω να γυρίσω σπίτι! -Φύγετε!
-Αφήστε μας ήσυχους! -Χίλια συγγνώμη!
Ελάτε να σας πάμε σπίτι!
-Έχει φίδια εκεί! -Φύγετε, σας παρακαλώ!
Εδώ είμαι, Φέι. Εδώ είμαι.
Ησύχασε.
Τι είναι;
Κάηκε.
Το ίδιο και τα δέντρα.
Θεέ μου.
Ωχ, όχι.
Εδώ είναι.
Είναι στ' αλήθεια εδώ.
Λες να 'ναι στο δάσος;
Δεν ξέρω.
Έβερετ... Μη, σε παρακαλώ.
Έβερετ!
Μη, σε παρακαλώ.
TO ΠΡΟΓΡΑΜΜΑ ΗΤΑΝ ΠΡΟΣΦΟΡΑ ΤΗΣ SCANDELION
ΘΕΑΤΡΟ ΤΟΥ ΠΑΡΑΔΟΞΟΥ
Υποτιτλισμός: Φίλιππος Ηρακλειώτης
Επιμέλεια Ντέση Βερβενιώτου